text: Vejlenser skal hjælpe grækerne
  29 maj 2012 kl. 13.28
  Vejlenser skal hjælpe grækerne med at sætte flygtninge i gang med at blive iværksættere. Det oplyser P4 Trekanten.
  Grækenland har mange flygtninge fra Afrika, Asien og Mellemøsten. Og etnisk iværksætterkonsulent, Mushin Türkyilmaz fra Vejle Kommune skal få grækerne til at se flygtningene som en ressource og ikke som et problem.
  Mushin Türkyilmaz har erfaringer med integration på professionelt niveau og har hjulpet etniske virksomheder til at opnå vækst:
  - Jeg vil fortælle grækerne, at de kan bruge de ressourcer til at eksportere og skabe vækst i etniske virksomheder, siger han.
  Med i kufferten har han kontrete eksemper fra Vejle, hvor han har arbejdet med virksomheder i 5-6 år, hvor han har skabt ressourcer for de svage målgrupper.
  - De har måske har haft svært ved at få job, men hvor endte med at blive kæmpe-store virksomheder, siger Mushin Türkyilmaz, der rejser til Grækenland senere i dag. .Mushin Türkyilmaz har tidligere rådgivet ministre og fået EU`s Entrepreneurshippris for sin indsats for etnisk iværksætteri.
  